OpenLLM-France/wikimedia huggingface dataset:
# Ian Gibson

Ian Gibson (Dublin, 1939ko apirilaren 21a) irlandar idazle eta hispanista bat da. 1984. urtea ezkeroztik espainiar nazionalitatea ere badu. 1960an Dublingo Trinity College unibertsitatean Espainiar eta Frantziar Literatura ikasi zuen. Federico García Lorca, Salvador Dalí eta Antonio Machadori buruzko idazlanak argitaratzeagatik ezaguna da.

## Idazlanak

* La represión nacionalista de Granada en 1936 y la muerte de Federico García Lorca (1971).
* En busca de José Antonio (1981).
* Un irlandés en España (1982).
* La noche que mataron a Calvo Sotelo (1982).
* Paracuellos, cómo fue (1983).
* Guía de la Granada de Federico García Lorca (1989).
* España (1993).
* Vida, pasión y muerte de Federico García Lorca (1998).
* La vida desaforada de Salvador Dalí (1998).
* Lorca-Dalí, el amor que no pudo ser (1999).
* Viento del sur (2001).
* Yo, Ruben Darío (2002).
* Cela, el hombre que quiso ganar (2004).
* Ligero de equipaje (2006).
* Cuatro poetas en guerra (2007).
* Lorca y el mundo gay (2009).
* Datuak: Q2739768
* Multimedia: Ian Gibson / Q2739768
# Ian Anderson

Ian Scott Anderson (1947eko abuztuaren 10a, Dunfermline, Fife) eskoziar abeslari, kantautore eta musikari bat da. Nagusiki, Jethro Tull musika taldeko burua eta txirulajolea izateagatik ezaguna da. Musika tresna ugari jotzeko gai da, tartean txirula, baxu elektrikoa, bouzoukia, balalaika, saxofoia, harmonika eta beste hainbat.

## Kanpo estekak

* Jethro Tull musika taldearen webgunea (Ingelesez)
* Datuak: Q216100
* Multimedia: Ian Anderson / Q216100
# Ian Bairnson

Ian Bairnson (Lerwick, 1953ko abuztuaren 3a - 2023ko apirilaren 7a) eskoziar musikaria izan zen.
Shetland uharteak|Shetland uharteetan]] jaio zen eta bederatzi urte zituenetik Edinburgon bizi izan da. 1973an PilotPilot taldearekin kolaboratzen hasi zen eta Alan Parsons ezagutu zuen, taldeko ekoizlea.
1975ean, The Alan Parsons Project taldeko gitarra-jotzailea izan zen, eta taldeko album guztietan parte hartu zuen 1990era arte.
Beste artista batzuekin ere jo zuen, hala nola Kate Bush eta Bucks Fizz.

## Diskografia
### Pilotekin

* From the Album of the Same Name (1974)
* Second Flight (1975)
* Morin Heights (1976)
* Two's a Crowd (1977)
* Blue Yonder (2002)
* A Pilot Project (2014)
* The Traveller - Another Pilot Project (2019)
* The Magic EP (2021)

### The Alan Parsons Projectekin

* Tales of Mystery and Imagination (1976)
* I Robot (1977)
* Pyramid (1978)
* Eve (1979)
* The Turn of a Friendly Card (1980)
* Eye in the Sky (1982)
* Armonia Avenue (1984)
* Vulture Cilture (1985)
* Stereotomy (1985)
* Gaudi (1987)
* Freudiana (1990)
* The Sicilian Defence (2014)

## Kanpo estekak

* Datuak: Q2277515
* Multimedia: Ian Bairnson / Q2277515
# Ian Crook

Ian Stuart Crook (1963ko urtarrilaren 18a - ) Ingalaterrako futbolari ohia da.
Hainbat futbol taldetan jokatu du, esaterako Tottenham Hotspur, Norwich City eta Sanfrecce Hiroshima.

## Kanpo estekak

* (Japonieraz) J.League Data Site
* Datuak: Q429053
# Ian Fleming

Ian Lancaster Fleming (Mayfair, Londres, 1908ko maiatzaren 28a - Canterbury, 1964ko abuztuaren 12a) ingeles idazlea izan zen. Itsas armadako informazio-zerbitzuan lan egin zuen (1939-1945); kazetari izan zen (1945-1949), eta gero, espioitza-eleberriak idatzi; horietako gehienek gero zineak ospetsu egin duen James Bond dute protagonistatzat. Obra nagusiak hauexek dira: Dr. No (1958), Thunderball (1961), The Spy who Loved Me (1962, Maite ninduen espioia), Room 3603 (1963, 3603 zenbakiko gela), You Only Live twice (1964, Bi aldiz baino ez da bizi), On Her Majesty's secret (1963, Bere Maiestatearen zerbitzupean), The Man with the Golden Gun (1965, Urrezko pistolako gizona).

## Lanak
### James Bonden eleberriak

| Urtea | Liburua |
| 1953 | Casino Royale |
| 1954 | Live and Let Die |
| 1955 | Moonraker |
| 1956 | Diamonds Are Forever |
| 1957 | From Russia, with Love |
| 1958 | Dr. No |
| 1959 | Goldfinger |
| 1960 | For Your Eyes Only |
| 1961 | Thunderball |
| 1962 | The Spy Who Loved Me |
| 1963 | On Her Majesty's Secret Service |
| 1964 | You Only Live Twice |
| 1965 | The Man with the Golden Gun |
| 1966 | Octopussy and The Living Daylights |

### Beste lanak

| Urtea | Liburua |
| 1957 | The Diamond Smugglers |
| 1963 | Thrilling Cities |
| 1964 | Chitty Chitty Bang Bang |

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Webgune ofiziala
* Datuak: Q82104
* Multimedia: Ian Fleming / Q82104
# Ian Bannen

Ian Bannen (1928ko ekainaren 29a, - 1999ko azaroaren 3a, ) eskoziar aktore bat izan zen.

## Filmografia

* Pool of London (1951)
* Private's Progress (1956)
* The Long Arm (1956)
* The Birthday Present (1957)
* Yangtse Incident (1957)
* Miracle in Soho (1957)
* Behind the Mask (1958)
* Carlton-Browne of the F.O. (1959)
* Suspect (1960)
* A French Mistress (1960)
* Mister Moses (1965)
* The Hill (1965)
* Rotten to the Core (1965)
* The Flight of the Phoenix (1965)
* Penelope (1966)
* The Sailor from Gibraltar (1967)
* Lock Up Your Daughters (1969)
* Too Late the Hero (1970)
* Fright (1971)
* The Deserter (1971)
* Doomwatch (1972)
* The Offence (1972)
* The Mackintosh Man (1973)
* Il Viaggio (1974)
* Identikit (1974)
* The Gathering Storm (1974)
* Bite the Bullet (1975)
* Sweeney! (1977)
* Jesus of Nazareth (1977)
* Inglorious Bastards (1977)
* The Watcher in the Woods (1980)
* Night Crossing (1981)
* Eye of the Needle (1981)
* Gandhi (1982)
* The Prodigal (1983)
* Gorky Park (1983)
* Defence of the Realm (1985)
* Hope and Glory (1987)
* The Courier (1988)
* La Partita (1988)
* Ghost Dad (1990)
* The Big Man (1990)
* Circles in a Forest (1990)
* The Treaty (1991)
* Damage (1992)
* A Pin for the Butterfly (1994)
* Braveheart (1995)
* Waking Ned (1998)
* To Walk with Lions (1999)
* Best (2000)
* The Testimony of Taliesin Jones (2000)

## Kanpo estekak

* Ian Bannen aktorearen IMDBko fitxa (Ingelesez)
* Datuak: Q499097
* Multimedia: Ian Bannen / Q499097
# Ian Cairns

Ian Cairns (Kew, Victoria, 1952ko uztailaren 24a) australiar surflaria da.
1967ko hasieran, Pertheko mendebaldeko auzoetara joan zen bizitzera familiarekin. Junior mailako estatuko surf txapelketak eta txapelketa irekiak irabazi zituen. 1970eko hamarkadan Hawaiin kokatu zen olatu handien bila eta zirkuitu profesional bat ezarri aurretik. 1970 eta 1972an australiar taldeko kide izan zen munduko surf txapelketetan eta 1973an Smirnoff Munduko Txapelketa irabazi zuen. Beste proba batzuk ere irabazi zituen, hala nola Duke Kahanamoku Invitational Surfing Championship 1975ean eta munduko probak 1976an eta 1980an.
1975ean, Peter Townend-ekin batera, surf txapelketetarako puntuazio sistema bat sortu zuen. 1979an Kaliforniara joan zen eta National Scholastic Surfing Association sortu zuen Townend-ekin. 1983an Surflari Profesionalen Elkarteko lehen zuzendari izendatu zuten. 1986an Australiara itzuli zen nekazaritzan aritzeko, baina 1996an Kaliforniara itzuli zen.
Surfaren Ospearen Pasealekuko eta Surfaren Ospearen Aretoko kidea da.
# Henri Namphy

Henri Namphy (Cap Haïtien, 1932ko azaroaren 2 – Dominikar Errepublika, 2018ko ekainaren 26a) Haitiko hogeita hamabostagarren presidentea izan zen. Jean-Claude Duvalieren erregimenako amaieraren eta bere herriaren ihesaren ondoren Gobernu Nazio Batzordearen buru izan zuen 1986ko otsailaren 7tik 1988ko otsailaren 7ra. Leslie Manigatek hauteskundeak irabazi zituen 1988ko urtarrileko iruzurrezko eran eta Namphyek estatu-kolpe bat zuzendu zuen ekainaren 20an. Irailaren 17an hura bera Prosper Avrilek zuzendutako beste estatu-kolpe batean bota zen.
# Henri Pichette

Henri Pichette (Châteauroux, 1924ko urtarrilaren 26a - Paris, 2000ko urriaren 30a) frantses idazlea izan zen.

## Biografia

Ama frantsesa zuen, eta aita quebectarra, eta bere karreran eragin handia izan zuten Bigarren Mundu Gerraren garaiko gaztetako bizipenek. Bizikizun haiek eraginda eman zuen argitara 1947. urtean Apoemak olerki-liburua, Lautréamont, Rimbaud eta Artauden tradizioari jarraituz idatzia. Berrikuntza bilatu zuen, hizkuntzari zein ekintzei dagokienez, eta bilaketa horrek eraman zuen surrealisten zuzeneko eraginpera. Antzerkiari dagokionez, urte hartan bertan eman zuen argitara Epifaniak, Pichetten maisulantzat hartua den obra. Lan arras originala eta sakontasun liriko handikoa da; gerra eta maitasunaren gaiak nahasten ditu, askatasun estilistiko paregabearekin, eta bere garaian eskandalua sortu zuen arren, hari esker lortu zuen Pichettek XX. mendearen bigarren erdiko frantses antzerkigintzaren eraberritzailearen ospea. Gérard Philiperen omenez idatzia zen (hark interpretatu zuen, gainera) eta hari gorazarre egin zion Gérard Philiperen hilobia obran (1961). 1952an Nuklea osatu zuen, Parisko Antzoki Nazionalerako, eta oso harrera ona izan zuen ikusleen aldetik. 1960ko hamarraldian joera berria hartu zuen bere olerkigintzak, bai edukiari eta bai formari dagokionez, katoliko egin zenez gero. Horrela, 1961ean Odak norberari argitaratu zuen eta Odak elurrari 1967an, sentiberatasun handiko idatziak, haurtzaroko oroitzapenetan eta izadian oinarrituak; 1982an Eskaintza olerkiak idatzi zituen, bere azken lanak ezaugarritu dituen arrandiaren kutsua nabarmen ageri dutenak.

## Obra

* Xylophonie, 1946
* Apoèmes, Gallimard, 1947
* Les Épiphanies, Gallimard, 1948
* Rond-Point, Mercure de France, 1950
* Lettres Arc-en-Ciel, Lettre rouge, L’Arche, 1950
* Le Point vélique, Mercure de France, 1950
* Nucléa, L’Arche, 1952
* Les Revendications, Mercure de France, 1958
* Odes à chacun, Gallimard, 1961
* Tombeau de Gérard Philipe, Gallimard, 1961
* Dents de lait, dents de loup, Gallimard 1962
* Épiphanies, Gallimard, 1969
* Poèmes offerts, Granit, 1982; Gallimard, 2009
* Cahiers Henri Pichette 1 : Défense et illustration, Granit, 1991
* Cahiers Henri Pichette 2 : Les enfances, Granit 1995
* Apoèmes, suivi de Lambeaux d’un manuscrit d’amour et de Fragments du "Sélénite", Gallimard, 1995
* Cahiers Henri Pichette 3 : La Rubeline, 1997
* Dents de lait, dents de loup, 2005
* Les Ditelis du rouge-gorge, Gallimard, 2005.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q3131782
# Henri Pousseur

Henri Pousseur (Malmedy, 1929ko ekainaren 23a - Brusela, 2009ko martxoaren 6a) belgikar musikagilea eta musikaren teorikoa izan zen. Liejako eta Bruselako kontserbatorioetan egin zituen musika-ikasketak. 1951ean, Boulez ezagutu zuen; Boulezen eraginaz gainera, Webernek, Stockhausenek eta Beriok eragin handia izan zuten Pousseuren musikan. Artikuluak eta liburuak idatzi zituen musika berriari buruz, eta Bergen idatziak frantsesera itzuli zituen. Basileako kontserbatorioan musika berriaren irakasle izan zen, eta analisi-ikastaroak egin zituen Koloniako musika berriaren eskolan. Pousseurek hotsaren fenomenoa eraberritzea bilatu zuen. Lan aipagarrienak: Sinfonia (1955); Quintette à la mémoire d´A. Webern (1955), eta Répons (1960); Scambi (1957); Rimes pour différentes sources sonores (1958-1959); 3 Visages de Liège (1961); Croisées des couleurs croisés (1970). Idatzi aipagarriak: Fragments théoriques I. Sur la musique expérimentale (1970), eta Musique, sémantique, société (1972).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q739405
# Henri Proglio

Henri Proglio (1949ko ekainaren 29a -) Frantziako enpresaburua da, Électricité de France-ko Kontseiluko presidente ohia eta CEO ohia eta Veolia Environnement-eko zuzendari nagusia.

## Bizitza eta ibilbidea

Italiar jatorrikoa, Henri Proglio Antibesen jaio zen. HEC Parisen graduatu zen (1971ko klasean).
1972an, Compagnie Générale des Eaux-en hasi zen lanean, eta presidente eta zuzendari nagusi izan zen 1990ean. 1999an, Vivendi Universal-eko presidenteorde eta Vivendi Water-eko presidente eta zuzendari nagusi izendatu zuten. 2000. urtean, Veolia Environnement-eko presidente izan zen; Hiru urte geroago bere zuzendari nagusi ere bihurtu zen.
CNP Assurances, Dassault Aviation eta Natixis-en zuzendari ez-exekutibo gisa aritzen da. 2009ko azaroan Électricité de France-ko presidente eta zuzendari nagusi izendatu zuten. Association Française des Entreprises Privées-eko kidea da. Proglio Pictet Ur Funtsaren aholkularitza batzordean ere badago.
Ohorezko Legioaren Merezimenduaren Ordena Nazionaleko komandante kondekoratua izan zen.
2014ko abenduan, Proglio Thales Taldeko bigarren komandante eta presidente izendatu zuten.

## Erreferentziak

* ↑ Henri Proglio, un patron tenace
* ↑ Le CV d'Henri Proglio
* ↑ Henri Proglio
* ↑ HENRI PROGLIO, PDG D'EDF
* ↑ QUI EST ? … Henri Proglio
* ↑ Thales appoints Proglio as chairman, Caine as CEO

## Kanpo estekak

* Datuak: Q203359
# Henri Moissan

Ferdinand Frederick Henri Moissan (Paris, 1852ko irailaren 28a - ib., 1907eko otsailaren 20a) frantziar kimikaria izan zen.
Fluorra bakartu zuen, eta labe elektrikoa asmatu zuen, oxido metaliko asko ur ditzakeena. 1906an Kimikako Nobel saria hartu zuen.

## Erreferentziak

* ↑ Lur entziklopedietatik hartua.

## Kanpo estekak

* Datuak: Q102804
* Multimedia: Henri Moissan / Q102804
# Henri Pitot

Henri Pitot (Aramon, Languedoc, Frantzia, 1695eko maiatzaren 3a - 1771ko abenduaren 27a) ingeniaria eta fisikaria izan zen. Militarra zen, eta bere kasa hasi zen Matematika ikasten. Languedoceko estatuen ingeniari-buru izendatu zuten, eta eraikuntza asko egin zituen lurralde hartan, Saint-Climenteko ubidea horien artean. Makina hidraulikoei eta bonben teoriari buruzko ikerketak egin zituen, eta bere izena eman zaion hodia asmatu zuen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q505118
* Multimedia: Henri de Pitot / Q505118
# Herminio Díaz Zabala

Herminio Díaz Zabala (Reocín, 1964ko abenduaren 12a - ) espainiar txirrindulari ohia da, profesionala 1986tik 1998ra.
Garaipenik nabarmenenak, Espainiako Vueltako etapa bat eta 1991ko Tirreno-Adriatikoa izan ziren. Anaia Pedro Luis ere, txirrindularia izan zen. Erretiratu ostean, Liberty Seguros taldeko teknikari lanetan aritu zen.

## Palmaresa
### Amateurra

1984
* 3. Espainiako Jazarpen Txapelketan
1985
* San Gregorio Saria
* Giro delle Regioniko etapa bat
* Bizkaiko Bira
* 2. Tarbes-Sauveterren

### Profesionala

1987
* Kantabriako Itzuliko etapa bat
1988
* Kantabriako Itzuliko etapa bat
1989
* Espainiako Vueltako etapa bat
1990
* Murtziako Itzuliko etapa bat (taldekako erlojupekoa)
* 2. Grand Prix de la Libérationen
1991
* Tirreno-Adriatiko eta etapa 1
* Espainiako Vueltako etapa bat (taldekako erlojupekoa)
* Kataluniako Voltako etapa bat (taldekako erlojupekoa)
1992
* 3. Andaluziako Itzulian eta etapa bat (taldekako erlojupekoa)
1994
* 3. Murtziako Itzulian eta etapa bat
* 3. Trofeo Sollerean
1995
* 3. Tasmaniako Tourra eta etapa bat
1996
* 2. Errioxako Itzulian
1998
* 4. Valentziako Erkidegoko Itzulian

## Sailkapen orokorra Itzuli Handietan

| Itzuli Handia | 1986 | 1987 | 1988 | 1989 | 1990 | 1991 | 1992 | 1993 | 1994 | 1995 | 1996 | 1997 | 1998 |
| Italiako Giroa | — | — | — | — | 78. | — | — | — | — | — | — | — | — |
| Frantziako Tourra | — | — | 118. | — | 90. | 75. | 97. | 102. | 109. | 35. | 53. | — | UT |
| Espainiako Vuelta | — | — | — | 100. | — | 42. | 51. | 54. | 63. | 58. | 63. | 68. | 72. |
—: ez zuen parte hartu
UT: utzi, ez zuen amaitu

## Taldeak

* Teka (1986)
* Reynolds (1987-1988)
* ONCE (1989-1998)

## Kanpo estekak

* Herminio Díaz Zabala - ProCyclingStats
* Datuak: Q1950599
# Herminio Madinabeitia

Herminio Madinaveitia Cruza, euskaraz Herminio Madinabeitia (Gasteiz, 1867ko apirilaren 25a - Ibidem, 1943ko abenduaren 19a) arabar idazlea, katedraduna eta kazetaria izan zen. Gasteizko alkatea bi aldiz izan zen. La Libertad egunkaria sortu zuen. Ideologikoki liberal moderatua zen.

## Biografia

Madinaveitia, gipuzkoar jatorriko industrialarien semea, Gasteizen jaio zen. Lehen ikasketak hiri horretako Irakaskuntza Ertaineko Institutuan egin ondoren, ingeniaritza agronomoa ikastera unibertsitatera joan zen, baina, azkenean, utzi egin zuen Filosofia eta Letrak ikasteko. Ikasketak amaitu ondoren, Literatura irakasle aritu zen Gasteizko Institutuan; bertako zuzendaria ere izango zen.
Arabako hiriburuko hainbat elkartetako kide izan zen, horien artean Gasteizko Ateneo Zientifiko, Literario eta Artistikoan eta bertako lehendakari izatera iritsi zen. Horri esker, Emilia Pardo Bazán, Ramiro Maeztu, Miguel Unamuno edo Benito Pérez Galdós mailako literaturagileak ezagutu ahal izan zituen. Era berean, hiriko alkate izan zen bi alditan (1920-1922 eta 1923ko apirila-iraila); urte horietan ospitalea eraberritu zen, Vaticanok Andre Maria Zuria hiriko partrona gisa aitortu zuen eta Correosen eraikina eraiki zuen. 1931n ez zuen postua berriro betetzeko proposamena onartu.
1943ko abenduaren 19an hil zen bere jaioterrian, Gasteizen. 1944tik, kale batek bere izena darama; lehenago hiriko ohorezko kronista izendatua izan zuten. 1950ean antologia bat plazaratu zen bere oroimenez.

## Obra

Bere obrak genero askotako argitalpenak biltzen ditu, saiakerak, eleberriak eta poesia argitaratu baitzituen. Batez ere, Gasteizi buruz asko idatzi zuen. Dena dela, beste motako lanak ere egin zituen, esaterako Kixoteri buruzko lan bat. Hainbat egunkaritan eta kultura arloko aldizkarietan ere kolaboratu zuen. Gasteizen, La Libertad sortu eta zuzendu zuen eta beste batean lagundu zuen Donostian.
Bere liburuen artean hauek azpimarratuko ditugu:
* Cuaresma y Semana Santa (1900)
* Las orejas del Chantre (1901), Alfredo Tabarrekin batera idatzita
* Recuerdo de un Centenario (1905)
* El rincón amado (1914)
* La Coronación de Santa María de Estíbaliz (1922)
* Guía espiritual de mi tierra, Tolosa, (1929)
* Compendio de Historia de la Literatura española (1929)
* De la casta del Cid., eleberria (1930)
* Mañana de Pascua, ipuinak (1930)
* Primavera entre nieve (1933), poesia.
* Irrintzis, Donostia, 1936

## Bibliografia

* Egille Batzuk (1950): I antología alavesa en homenaje a Don Herminio Madinaveitia, Gasteiz: Institución Canciller Ayala.
* Sáenz de Ugarte, José Luis: "Semblanza biográfica y obra literaria de D. Herminio Madinaveitia", Boletín de la Institución Sancho el Sabio, 1971, t. XV, 277 orritik aurrera.

## Erreferentziak

* ↑ «La Libertad» Auñamendi Eusko Ikaskuntza (Noiz kontsultatua: 2024-03-30).
* ↑ «Madinaveitia Cruza, Herminio» Auñamendi Eusko Ikaskuntza (Noiz kontsultatua: 2024-03-30).
* ↑ (Gaztelaniaz) «Herminio Madinaveitia y Cruza» Real Academia de la Historia (Noiz kontsultatua: 2024-03-30).
* ↑ https://www.liburubila.euskadi.eus/Record/000001273058?lng=es

## Kanpo estekak

* Datuak: Q55442297
# Hermiston (Oregon)

Hermiston Oregongo hiri bat da. Umatilla konderrian kokatua dago. 2010ean 16.745 biztanle zituen, 20,22 kilometro koadrotan banatuta.

## Ikus, gainera

* Umatilla konderria

## Kanpo estekak

* Datuak: Q1922555
* Multimedia: Hermiston, Oregon / Q1922555
# Hermion

Hermion, greziar mitologian, Europsen seme bat zen, eta, beraz, Telkisen anaia. Hermione hiria sortu zuen, Trezenatik gertu, Peloponesoko hegomendebaldeko kostaldean. Hiri hau Demeter jainkosaren gurtza gune handi bihurtu zen bertan Ktonia, Hermionen izeba bizitzen jarri zenetik.

## Kanpo estekak

* Datuak: Q2887338
# Hermione Granger

Hermione Jean Granger Harry Potterren eta Ronald Weasleyren lagun mina da Harry Potterren nobeletan. 1979ko irailaren 12an jaio zen. Bere gurasoak magia gabeko pertsonak dira, hau da, muggleak. Dentista lez lan egiten dute, eta haien alabaz oso harro daude, sorgina izan arren.

## Historia

Hermione Hogwartsen sartu zen 1991. urtean, eta Gryffindorrerako aukeratu zuten, oso argia izan arren. Lehenengotan, ez du harreman ona Harry eta Ronekin, baina azkenean lagun minak bihurtzen dira. Oso azkarra, zintzoa, ausarta eta zuzena da. Lehenengo urtean Sorgin Harria babesten laguntzen du; bigarenean Slytheringo munstroaren misterioa konpontzen du; hirugarrenean, Buckbeak hipogrifoa eta Sirius Black askatzen laguntzen ditu; laugarrenean Hiru Aztien Torneoko probetan Harryri laguntzen dio eta Viktor Krum ezagutzen du; bostgarrenean,berak du Dumbledoren Armada sortzeko ideia, eta Misterioen Departamenduko gatazkan zauritua izaten da; seigarrenean, Howartseko batailan parte hartzen du eta,azkenik,zazpigarrenean ez da Hogwartsera itzultzen eta Harryri laguntzen dio Horrocruxen bilaketan.
Azken batailan parte hartzen du.Urte batzuk igarota, Ronald Weasleyrekin ezkontzen da eta bi seme-alaba izaten ditu: Rose eta Hugo.

## Izaera

Hermione oso azkarra da. Sorgina dela dakienean, berriz, beldurra sartu eta ahal dituen liburu guztiak irakurri eta ikasten ditu. Beti ikasle bikaina izan arren, hori da bere ikasketekin obsesioaren hasiera. Hermione Howgartsera sartzen denean, hobeto prestatuta ezin joan dela badaki. Hasieran ez du lagunik, oso jakintsua eta itxia delako. Aske dagoen Trol bat garaituz gero, ordea, Harry eta Ronen lagun mina egiten da. Ez da oso ondo Lavender eta Parvatirekin konpontzen bere izaera desberdinengatik. Hermione oso neska zuzena dela ikusten da jadanik lehenengo liburuan. Bere beldurrak ikasketetan ezkutatzen ditu, baina zerbaitekin desados dagoenean, ordea, maiz esaten du. Hasiera batean, bere ideiatako askok txorakeriak dirudite, esaterako, laugarren liburua Winky eta Dooby ezagutuz gero, euren espezieko babespena egiten hasten denean. Besteen onespena ez du behar, baina atsegin du. Liburuengan konfiantza osoa du, eta, askotan, Luna Loovegood esaten dion erara, oso itxia da. Hala ere, oso ausarta da. Zazpigarren liburuan cruciatusen menpean dagoenean gezurra esateko gai da, baita bere gurasoen oroipenak aldatzeko eta Australiara bidaltzeko gazteari edozer gertatzen balitzaio.

## Gaitasunak

Hermione oso azkarra da, logika erabiltzen du beti. Sorgin bikaina da; bosgarren mailako azterketetan 9 Bikain eta Oso Ongi bat lortu zituen. Izaera bezala ere sorgin bikainekoa da Hermione, beti ulertzen duelako Harry Potterrek sentitzen duena

## Zinemako interpretazioa

Hermione Granger zinean Emma Watson aktoresak interpretatzen du. Berez seigarren filmean Emmak utzi egin behar zion Hermione interpretatzeari, baina geroago esan zuen ezingo zuela inor ikusi Hermione interpretatzen

## Kanpo estekak

* Datuak: Q174009
* Multimedia: Hermione Granger / Q174009
# Hermitage (Arkansas)

Hermitage Arkansasko herri bat da. Bradley konderrian kokatua dago. 2010ean 830 biztanle zituen, 2,8 kilometro koadrotan banatuta.

## Ikus, gainera

* Bradley konderria

## Kanpo estekak

* Datuak: Q2196796
* Multimedia: Hermitage, Arkansas / Q2196796
# Hermisende

Hermisende Zamorako probintziako udalerria da, Sanabria eskualdean dagoena.
2008ko urtarrilaren 1eko erroldaren arabera 339 biztanle zituen.

## Ikus, gainera

* Zamorako udalerrien zerrenda

## Kanpo estekak

* (Gaztelaniaz) Herri txikiei buruzko informazioa Gaztela Leongo juntaren webgunean.
* Datuak: Q1646367
* Multimedia: Hermisende / Q1646367
# Hermiston (Edinburgh)

Hermiston, Eskoziako Edinburgh hiriburuko auzo bat da, iraganean etxaldea edo herria izandakoa.

## Kanpo estekak

* Datuak: Q5741700